Բազմաթիվ երիտասարդների համար նախորդ շաբաթը հիշարժան եղավ «Լույս» հիմնադրամի մենթորության շրջանակներում նախաձեռնված առաջին հավաքով։ Հատկանշականն այն է, որ մենթիների շարքերը համալրվել են նոր, վառ ու հետաքրքիր երիտասարդներով։ Մենթորության ծրագիրը նրանց հնարավորություն է տալիս զինվել նոր գաղափարներով, լինել լայնախոհ, հարստանալ գիտելիքներով. չէ՞ որ նոր գաղափարները մարդկանց վսեմացնում են, զորացնում և թույլ տալիս մարդուն իր առջև տեսնել նոր հնարավորությունների մեծ շրջանակ։